Jock Landale

Džokas Landeilas (, g. 1995 m. spalio 25 d.) – Australijos krepšininkas, rungtyniaujantis vidurio puolėju.

Rungtyniavo Džilongo gramatikos mokyklos krepšinio komandoje.

Karjera

Karjera NCAA 
2014–2018 m. žaidė Kalifornijos Šv. Marijos koledžo „Gaels“ komandoje.

NBA Naujokų birža 
2018 m. NBA naujokų biržoje nebuvo pašauktas. NBA Vasaros lygoje žaidė už Atlantos "Hawks“.

Pirmi metai Europoje 
Landeilas pasirašė sutartį su Belgrado „Partizan“ komanda.

„Europos Taurėje“ pelnydavo po 11,2 taško, atkovodavo po 6,5 kamuolio, atlikdavo po 1,8 rezultatyvaus perdavimo ir rinkdavo po 15,8 naudingumo balų.

Adrijos lygoje pelnydavo po 12 taškų, atkovodavo po 5,6 kamuolio, atlikdavo po 1,8 rezultatyvaus perdavimo, blokuodavo po 1,1 kamuolio ir rinko po 15 naudingumo balų.

Su „Partizan“ laimėjo Radivojaus Koračo taurę ir buvo išrinktas į Adrijos lygos reguliaraus sezono žaidėjų penketuką.

Etapas „Žalgiryje“ ir Eurolygoje 
2019 m. gegužės 20 d. Lendeilas pasirašė 1+1 sutartį su Kauno „Žalgiriu“. „Žalgiris“ už Lendeilą sumokėjo 250 000 EUR išpirką Belgrado „Partizan“ komandai.

Lendeilas dalyvavo NBA Vasaros lygoje nuo liepos 5 d. iki liepos 17 d. žaisdamas už Milvokio "Bucks“ komandą.

2020 m. sausio 9 d. Lendeilas paskelbė savo „Instagram“ paskyroje kad prisidės prie Australijos miškų gaisro padarinių suvaldymo akcijos ir pareiškė, kad Eurolygos rungtynėse prieš Madrido „Real“ už atliktą dėjimą į varžovų krepšį paaukos po 50 dolerių, pataikytą tritaškį po 100 dolerių. Prie šios akcijos dalyvavo ir kiti krepšininkai kaip LaMelo Bolas paaukojęs savo 1 mėnesio atlyginimą, kai žaidė Ilavaros „Hawks“ komandoje Australijoje. Rungtynes laimėjo „Real“ rezultatu 88-82. Lendeilas pelnė 11 taškų, atliko 2 dėjimus, metė 2 netaiklius tritaškius ir 7 iš 8 baudų metimų.

Lendeilas su Kauno „Žalgiriu“ laimėjo Karaliaus Mindaugo taurę ir Lietuvos krepšinio lygos čempionatą.

2020 m. kovo 12 d. Lietuvos krepšinio lygos sezonas buvo nutrauktas dėl COVID-19 pandemijos lyga automatiškai paskelbė Kauno „Žalgirį“ lygos čempionus.

2020 m. rugpjūčio 8 d. Lendeilas abipusiu susitarimu paliko Kauno „Žalgirį“.

Debiutiniame savo Eurolygos sezone per 20 aikštėje praleidžiamų minučių vidutiniškai pelnydavo po 11 taškų, atkovodavo po 4,4 kamuolio, atlikdavo po 1 rezultatyvų perdavimą per rungtynes ir rinkdavo po 10,4 naudingumo balų.

Etapas Australijoje 
2020 m. gruodžio 10 d. Lendeilas pasirašė 1 metų trukmės sutartį su Melburno "United" komanda. Lendeilas nuvedė komandą iki finalo ir su komanda nugalėjo titulą ginančius lygos čempionus Perth "Wildcats" serijoje 3-0. Reguliariajame sezone Lendeilas pelnydavo po 16,4 taškų, atkovodavo po 7,8 kamuolio, atliktdavo po 2,3 rezultatyvaus perdavimo ir blokuodavo po 1,4 kamuolio. Už puikų pasirodymą finalo serijos rungtynėse buvo pripažintas finalo naudingiausiu žaidėju.

Etapas NBA

San Antonio „Spurs“ 
2021 m. rugpjūčio 20 d. Pasirašė 2 metų trukmės sutartį su San Antonijo „Spurs“ komanda.

Finikso „Suns“ 
2022 m. birželio 30 d. Lendeilas buvo iškeistas kartu su Dejounte Murray vietoj Danilo Gallinari ir 1 rato šaukimų į Atlanta „Hawks“ komandą. Liepos 6 d. buvo išmainytas į Finikso „Suns“ komandą.

Australijos jaunimo ir vyrų krepšinio rinktinė 
2019 m. Lendeilas buvo pakviestas į Australijos vyrų krepšinio rinktinę. Pateko į komandos dvyliktuką ir su rintkinę vyko į 2019 m. Pasaulio vyrų krepšinio čempionatą Pekine. Lendeilas čempionate rinko po 6,1 taško, atkovodavo po 3,3 kamuolio, atlikdavo po 0,9 rezultatyvaus perdavimo ir rinko po 4,9 naudingumo balų.

2021 m. pakviestas į Australijos vyrų krepšinio rinktinę į 2020 m. vasaros olimpines žaidynes.Su rinktine laimėjo rungtynes dėl 3 vietos prieš Luka Dončičiaus vedama Slovėnijos vyrų krepšinio rinktinę rezultatu 93-107. Lendeilas čempionate rinko po 12,8 taško, atkovodavo po 4,7 kamuolio, atlikdavo po 2,2 rezultatyvaus perdavimo ir rinko po 12,5 naudingumo balų.

Pasiekimai 
 2018 m. NCAA Vakarų konferencijos metų žaidėjas.
 2019 m. Koračo taurė.
 2018–2019 m. Adrijos Lygos starto penketo žaidėjas.
 2020 m. Karaliaus Mindaugo taurė.
 2020 m. Lietuvos krepšinio lygos čempionas
 2020–2021 m. Australijos krepšinio lygos čempionas.
 2021 m. Australijos krepšinio lygos finalo MVP.
 2020 m. vasaros olimpinės žaidynės – bronzos medalio nugalėtojas

Dalyvavimas čempionatuose 

|}

Statistika

Eurolyga

Šaltiniai 

Australijos krepšininkai
Užsienio krepšininkai Lietuvos komandose
Australijos olimpiečiai